Държавен вестник, бр. 28, 2004 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  28
(2) В поканата за участие в процедура на
договаряне без обявление възложителят опре-
деля обекта на поръчката, както и други изис-
квания за изпълнението. В случаите по чл. 90,
т. 2, 4 и 10 в поканата могат да се включват и
изисквания за икономическото и финансовото
състояние и за техническите възможности и/или
квалификация на кандидата.
Чл. 92. Поканата за участие в процедура на
договаряне без обявление се изпраща до избра-
ните лица и до агенцията, с изключение на слу-
чаите по чл. 90, т. 11.
Чл. 93. (1) За провеждане на процедурата
възложителят назначава комисия по реда на
глава трета, раздел V.
(2) За участие в процедурата на договаряне
поканените от възложителя кандидати предс-
тавят документите по чл. 77, ал. 3, т. 1, 2, 6 и 7,
а когато възложителят е поставил изискване в
поканите—и по чл. 77, ал. 3, т. 3, 4 и 5.
(3) Комисията провежда договарянето с кан-
дидатите по ал. 2 за определяне на условията на
договора съгласно изискванията на възложи-
теля, посочени в поканата и документацията за
поръчката.
(4) Направените предложения и постигна-
тите договорености с всеки кандидат се отразя-
ват в отделен протокол, който се подписва от
членовете на комисията и от кандидата.
(5) След провеждането на договарянето с
всички поканени  кандидати комисията изгот-
вя доклад до възложителя, в който му предлага
класиране на кандидатите.
(6) Възложителят определя за изпълнител
на обществената поръчка кандидата, класиран
от комисията на първо място, по реда на глава
пета, раздел III.
(7) В случаите на чл. 90, т. 11 разпоредбите
на ал. 2—6 не се прилагат и договорът се
сключва по реда на Закона за стоковите борси
и тържищата.
Г л а в а  о с м а
КОНКУРС ЗА ПРОЕКТ
Раздел I
Подготовка на конкурс за проект
Чл. 94. Конкурс за проект се провежда за
придобиването на:
1. устройствена концепция за изработване
на устройствена схема, устройствен план, план
за земеразделяне или лесоустройствен проект;
2. идеен проект за изработването на проек-
ти, в т.ч. ландшафтни, архитектурни, конструк-
тивни, технологични, инсталационни, както и
проекти за произведения на изкуството и за
реставрации и възстановяване на паметници на
културата;
3. проект в областта на обработката на данни;
4. други проекти.
Чл. 95. (1) Конкурсът за проект може да бъде
открит или ограничен.
(2) При открит конкурс всички заинтересо-
вани кандидати могат да представят проекти.
(3) При ограничен конкурс проекти могат
да представят само кандидати, които въз осно-
ва на предварителен подбор са били поканени
от възложителя.
Чл. 96. (1) Възложителят взема решение за
провеждане на конкурс за проект, с което одоб-
рява обявлението за участие и конкурсната
програма.
(2) Конкурсната програма трябва да съдържа:
1. проектната задача и указания за изпълне-
нието є;
2. всички технически данни, необходими за
изпълнението на проекта;
3. критериите за оценка на проекта, тяхната
относителна тежест и начина за определяне на
комплексната оценка на проекта.
(3) Цената на конкурсната програма не може
да бъде по-висока от действителните разходи
за нейното изработване.
Чл. 97. (1) Възложителят изпраща обявле-
ние за провеждането на конкурс за проект ед-
новременно в “Държавен вестник” за обнарод-
ване и до агенцията за вписване в Регистъра на
обществените поръчки най-малко:
1. петдесет и два дни преди крайния срок за
получаване на проектите при открит конкурс;
2. тридесет и седем дни преди крайния срок
за получаване на заявления за участие в огра-
ничен конкурс.
(2) Обявлението за конкурс за проект  се
изготвя и обнародва по реда на чл. 27 и трябва
да съдържа най-малко следната информация:
1. наименование, адрес, телефон, факс или
електронен адрес на възложителя;
2. описание на проекта;
3. вид на конкурса—открит или ограничен;
4. място, срок и цена за закупуване на кон-
курсната програма;
5. при открит конкурс—крайна дата за пред-
ставяне на проекта;
6. критерии за оценка на проектите;
7. изисквания за определена професионална
квалификация или правоспособност на участ-
ниците;
8. указание дали конкурсът за проект ще бъде
последван от обществена поръчка за услуга;
9. брой и стойност на наградите и/или други-
те плащания за участниците, ако са предвидени;
10. дата на изпращане на обявлението.
(3) Обявлението за провеждането на огра-
ничен конкурс за проект трябва да съдържа и:
1. критериите, при които ще се извършва
предварителен подбор на участниците;
2. крайната дата за получаване на заявления
за участие.
(4) При ограничен конкурс възложителят
може да ограничи в обявлението броя на участ-
ниците, които ще покани да представят про-
екти, но техният брой не може да бъде по-
малък от 5.